
CONSILIUL LOCAL AL MUNICIPIULUI


     S I G H I Ş O A R A

H O T Ă R Â R E A   NR. 172






din 27 octombrie 2011

privind transmiterea în folosinţă gratuită către Serviciul de Ambulanţă Judeţean Mureş, a spaţiului, în care funcţionează substaţia Sighişoara

Consiliul Local al Municipiului Sighişoara;

Având în vedere expunerea de motive a Primarului municipiului cu propunerea de transmitere în folosinţă gratuită către Serviciul de Ambulanţă Judeţean Mureş, a spaţiului, în care funcţionează substaţia Sighişoara;
Având în vedere adresa nr. 3654/19.09.2011 a Serviciului de Ambulanţă Judeţean Mureş, înregistrată la Municipiul Sighişoara sub nr. 18746/19.09.2011, prin care, solicită transmiterea dreptului de folosinţă asupra spaţiului din incinta Spitalului Municipal Sighişoara, situat în str. Zaharia Boiu, nr. 29, în care funcţionează substaţia Sighişoara a Serviciului de Ambulanţă Judeţean Mureş;

Având în vedere adresa nr. 3562/10.10.2011 a Spitalului Municipal Sighişoara, înregistrată la Municipiul Sighişoara sub nr. 20218/10.10.2011, prin care, îşi exprimă acordul privind cedarea dreptului de folosinţă asupra spaţiului, situat în str. Zaharia Boiu, nr. 29, în care funcţionează substaţia Sighişoara a Serviciului de Ambulanţă Judeţean Mureş, pentru a putea fi transmis în folosinţa acestui serviciu; 

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile art. 874 alin. (1) din Legea nr. 287/2009 privind Codul civil, republicat, conform cărora dreptul de folosinţă asupra bunurilor proprietate publică se acordă, cu titlu gratuit, pe termen limitat, instituţiilor de utilitate publică;

Având în vedere Raportul de specialitate comun al Arhitectului şef şi al Direcţiei Administrarea Patrimoniului, prin care, se propune transmiterea în folosinţă gratuită către Serviciul de Ambulanţă Judeţean Mureş, a spaţiului, în care funcţionează substaţia Sighişoara, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

În baza art. 36 (2) lit. „c” şi „d”, (6) şi (9), art . 45 (3), art. 115 (1) lit. b şi 124 din Legea nr. 215/2001, Legea Administraţiei Publice Locale, republicată, cu modificările şi completările ulterioare;
H O T Ă R Ă Ş T E:

Art.1. Se aprobă preluarea de către Municipiul Sighişoara, din folosinţa gratuită a Spitalului Municipal Sighişoara, a imobilului - Clădire salvare, în care funcţionează substaţia Sighişoara a Serviciului de Ambulanţă Judeţean Mureş, situat în Municipiul Sighişoara, str. Zaharia Boiu, nr. 29, înscris în C.F. nr. 6034 şi în domeniul public al municipiului cu nr. de inventar 1.6.2.5.001 şi valoarea reactualizată de 57.340 lei.
Art.2. Se aprobă transmiterea în folosinţă gratuită, pe o perioadă de 5 (cinci) ani, începând cu data adoptării prezentei, către Serviciul de Ambulanţă Judeţean Mureş, a imobilului - Clădire salvare, din incinta Spitalului Municipal Sighişoara, în care funcţionează substaţia Sighişoara a acestui serviciu, situat în Municipiul Sighişoara, str. Zaharia Boiu, nr. 29, înscris în C.F. nr. 6034 şi în domeniul public al municipiului cu nr. de inventar 1.6.2.5.001 şi valoarea reactualizată de 57.340 lei.

Art.3. Predarea imobilului - Clădire salvare, către Serviciul de Ambulanţă Judeţean Mureş, se va face printr-un Protocol de predare - primire.

Art.4. Se mandatează Primarul Municipiului Sighişoara pentru încheierea şi semnarea Protocolului de predare - primire în folosinţă gratuită a imobilului - Clădire salvare, menţionat la art. 3.

Art.5. Prezenta hotărâre se va comunica Serviciului de Ambulanţă Judeţean Mureş şi Spitalului Municipal Sighişoara.

Art.6. Cu ducerea la îndeplinire a prezentei se încredinţează Primarul Municipiului, Direcţia economică şi Direcţia Administrarea Patrimoniului din cadrul Municipiului Sighişoara.

PRESEDINTE DE SEDINTA, 






Daniela Muşunoi










Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia administrarea patrimoniului ;

1 ex. Arhitect şef ;

1 ex. Direcţia economică

1 ex. Spitalul municipal

1 ex. Serviciul de Ambulanţă Judeţean Mureş

12 ex.FA/FM

